ZAPISNIK

27. sjednice Vijeća Mjesnog odbora Kupinečki Kraljevec I.,
održane 19. srpnja 2023 godine,

 s početkom u 20,30 sati
Nazočni članovi Vijeća: Žarko Vučak, Stjepan Barić, Darko Pereković i Lucija Josipović. 
Nenazočni članovi Vijeća: Ivana Pogačić, potpredsjednica Vijeća.
Zapisnik vodi: Lidija Špišić, stručni referent za rad tijela mjesne samouprave.
Predsjedava: Žarko Vučak, predsjednik Vijeća.
         Predsjednik Vijeća, pozdravlja nazočne, konstatira da sjednici nazoči 4 od 5 članova Vijeća  što znači da Vijeće može pravovaljano odlučivati te otvara 27. sjednicu Vijeća. 
      Predlaže da Vijeće započne s radom te da se prije usvajanja dnevnog reda usvoje zapisnici sa 25. i 26. sjednice te otvara raspravu.

       Bez rasprave, jednoglasno (4 “za”), Vijeće prihvaća tekstove zapisnika 25. i 26. sjednice.           
       Budući da nema prijedloga za izmjenu i dopunu, Predsjednik Vijeća daje prijedlog dnevnog reda na glasovanje. 
      Vijeće je jednoglasno (4 ”za”) usvojilo 
dnevni red:
1. Prijedlog godišnjeg izvještaja o izvršenju Financijskog plana Mjesnog odbora Kupinečki Kraljevec I. za 2022.

2. Prijedlog zaključka o davanju mišljenja na Nacrt prijedloga Odluke o izmjenama i dopunama Odluke o izradi izmjena i dopuna Prostornog plana Grada Zagreba

3. Informacija o radovima u ulici Starjak

4. Obavijesti, pitanja i prijedlozi

Ad 1)  Prijedlog godišnjeg izvještaja o izvršenju Financijskog plana Mjesnog odbora Kupinečki 
           Kraljevec I. za 2022.
Predsjednik Vijeća, Žarko Vučak konstatira da su članovi Vijeća primili Prijedlog što ga je izradio Gradski ured za mjesnu samoupravu, civilnu zaštitu i sigurnost  u pisanom obliku te otvara raspravu. 
             Budući da se nitko ne javlja za riječ, daje Prijedlog na glasovanje.
             Vijeće je jednoglasno (4 „za“)  donijelo 
GODIŠNJI IZVJEŠTAJ O IZVRŠENJU FINANCIJSKOG PLANA

Mjesnog odbora Kupinečki Kraljevec I. za 2022.

Članak 1. 

Godišnji izvještaj o izvršenju Financijskog plana Mjesnog odbora Kupinečki Kraljevec I. za 2022. sadrži:
	Broj ek. klasifik.
	OSNOVNA I POTANJA NAMJENA
	Plan za 2022.

(kn)
	Ostvareno prihoda za 2022.

(kn)
	Ostvareno rashoda za 2022.

(kn)
	Indeks (5/3*100)

	1
	2
	3
	4
	5
	6

	 
	RASHODI
	1.265.200,00
	1.265.200,00
	1.251.007,46
	98,88

	3
	RASHODI POSLOVANJA
	1.265.200,00
	1.265.200,00
	1.251.007,46
	98,88

	32
	Materijalni rashodi
	1.265.200,00
	1.265.200,00
	1.251.007,46
	98,88

	323
	Rashodi za usluge
	1.189.000,00
	1.189.000,00
	1.176.938,44
	98,99

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	1.189.000,00
	1.189.000,00
	1.176.938,44
	98,99

	 
	ODRŽAVANJE JAVNIH POVRŠINA
	448.000,00
	448.000,00
	448.000,00
	100,00

	 
	ODRŽAVANJE NERAZVRSTANIH CESTA
	741.000,00
	741.000,00
	728.938,44
	98,37

	329
	Ostali nespomenuti rashodi poslovanja
	76.200,00
	76.200,00
	74.069,02
	97,20

	3291
	Naknade za rad predstavničkih i izvršnih tijela, povjerenstava i slično
	72.000,00
	72.000,00
	69.987,05
	97,20

	3299
	Ostali nespomenuti rashodi poslovanja
	4.200,00
	4.200,00
	4.081,97
	97,19


Članak 2.

Ovaj će Godišnji izvještaj o izvršenju biti objavljen na oglasnoj ploči Mjesnog odbora Kupinečki Kraljevec I.
Ad 2) Prijedlog zaključka o davanju mišljenja na Nacrt prijedloga Odluke o izmjenama i 
          dopunama Odluke o izradi izmjena i dopuna Prostornog plana Grada Zagreba
        Predsjednik Vijeća, Žarko Vučak konstatira da su članovi Vijeća primili Prijedlog zaključka u pisanom obliku te obrazlaže isti. Informira članove Vijeća da je Grad poslao Nacrt prijedloga Odluke na mišljenje vijećima gradskih četvrti prije nego je završeno savjetovanje sa javnošću. Otvara raspravu.

        Nakon kraće rasprave budući da nema prijedloga za izmjenu i dopunu, Prijedlog zaključka daje na glasovanje.
         Vijeće je jednoglasno (4 „za“) donijelo

ZAKLJUČAK

o davanju  mišljenja na Nacrt prijedloga Odluke o izmjenama i dopunama Odluke o izradi izmjena i dopuna Prostornog plana Grada Zagreba (Službeni glasnik Grada Zagreba 27/20)
Vijeće Mjesnog odbora upoznalo se s Nacrtom prijedloga Odluke o izmjenama i dopunama Odluke o izradi izmjena i dopuna Prostornog plana Grada Zagreba (Službeni glasnik Grada Zagreba 27/20). Nakon rasprave  donijelo je Zaključak o davanju  mišljenja na Nacrt prijedloga Odluke o izmjenama i dopunama Odluke o izradi izmjena i dopuna Prostornog plana Grada Zagreba (Službeni glasnik Grada Zagreba 27/20).
1. Vijeće je neugodno iznenađeno i ogorčeno što su iz sada važeće Odluke o izradi izmjena i dopuna Prostornog plana Grada Zagreba ispuštene odredbe koje bi omogućile   konačno brisanje lokacije Obrešćica kao lokacije za postrojenje za obradu biootpada iz Prostornog plana.  

2. Stoga Vijeće traži da su u  Prijedlogu odluke o izmjenama i dopunama Odluke o izradi izmjena i dopuna Prostornog plana Grada Zagreba dodaju slijedeće stavke:
a) u članku 1. iza stavka  4. dodati stavak 5. koji treba glasiti: „(5) Razlog za izmjene i dopune Plana koji su određeni ovom Odlukom o izradi izmjena i dopuna Prostornog plana Grada Zagreba je brisanje lokacije Obreščica kao lokacije za postrojenje za obradu biootpada prema zaključku sa 13. sjednice Gradske Skupštine Grada Zagreba iz 2018 godine.
b) U članku 1. stavku 4. potrebno je naglasiti potrebu usklađenosti odredbi u Planu koje su kontradiktorne i njihovu usklađenost s kartografskim prikazom.

c) U članku 2. potrebno je iza stavka 4. dodati stavak 5. koji treba glasiti: Zaključkom Gradske skupštine Grada Zagreba KLASA: 021-05/18-01/235, URBROJ 251-01-05-18-3 od 24. svibnja 2018, (Službeni glasnik Grada Zagreba 13/18, u daljnjem tekstu Zaključak) utvrđeno je pokretanje postupka izmjena i dopuna Prostornog plana Grada Zagreba, pri čemu su kao razlozi izmjena i dopuna Odlukom o izradi izmjena i dopuna Prostornog plana Grada Zagreba, određeni brisanje lokacije Obreščice kao lokacije postrojenja za obradu biootpada. 

d) U članku 3. potrebno je ugraditi stavak: stvaranje preduvjeta za brisanje lokacije Obrešćica kao lokacije za postrojenje za obradu biootpada.

O b r a z l o ž e n j e
Vijeće Mjesnog odbora upoznalo se s Nacrtom prijedloga Odluke o izmjenama i dopunama Odluke o izradi izmjena i dopuna Prostornog plana Grada Zagreba (Službeni glasnik Grada Zagreba 27/20). Nakon rasprave  donijelo je Zaključak o davanju  mišljenja na Nacrt prijedloga Odluke o izmjenama i dopunama Odluke o izradi izmjena i dopuna Prostornog plana Grada Zagreba (Službeni glasnik Grada Zagreba 27/20).

Vezano za obrazloženje na obrascu za internetsko savjetovanje gdje se navodi da brisanje lokacije Obreščice nije navedeno u razlozima i ciljevima, brisanje lokacije Obreščice je bio razlog i pokretanja Izmjene i dopune Prostornog plana od 2018. kada se krenulo sa izradom Odluke o izradi izmjena i dopuna Prostornog plana Grada Zagreba.

 Prostorni plan od 2018. godine do danas nije bio mijenjan. Obrazloženje je nepravovaljano i kao takvo ne može se uzeti u obzir, stoga je potrebno napraviti izmjenu i unijeti u samu Odluku pod razloge i ciljeve i brisanje lokacije Obreščica kao lokacije za kompostanu i građevinu za biološku ili termičku obradu otpada kako je napisano kartografskom prikazu Prostornog plana Grada Zagreba 2017. te je potrebno napraviti usklađenje u tekstualnom i kartografskom prikazu, tj. potrebno je izbrisati lokaciju u tekstualnom dijelu Prostornog plana i u  kartografskim prikazima maknuti oznaku K građevina za biološku ili termičku obradu otpada (kompostana).
Nadalje, zbog čega navodite u izmjeni i dopuni ove odluke da se tema planiranja lokacija za gospodarenje otpadom ne može se razmatrati odvojeno od izrade i donošenja Plana gospodarenja otpadom koji se vodi u odvojenom postupku, te je isto usporavalo izradu ovih izmjena i dopuna Prostornog plana Grada Zagreba, ako se Plan gospodarenja otpadom mora raditi u skladu sa Prostornim planom, a ne obrnuto. To može značiti da novi Plan gospodarenja otpadom koji ćete vi kao Grad Zagreb donijeti za period od 2023-2028 opet u sebi ima rezerviranu lokaciju Obreščica za daljnje manipulacije sa otpadom. Tražimo da se poništi vaše trenutno obrazloženje razloga i ciljeva u Nacrtu prijedloga Izmjene i dopune Odluke, te da se pod razloge u čl. 1 nove izmjene i dopune Odluke o izradi izmjena i dopuna Prostornog plana i doda:

a) u članku 1. iza stavka  4. dodati stavak 5. koji treba glasiti„(5) Razlog za izmjene i dopune Plana koji su određeni ovom Odlukom o izradi izmjena i dopuna Prostornog plana Grada Zagreba je brisanje lokacije Obreščica kao lokacije za postrojenje za obradu biootpada prema zaključku s 13.sjednice Gradske Skupštine iz 2018. godine.
b) U članku 1. stavku 4. potrebno je naglasiti potrebu usklađenosti odredbi u planu koje su kontradiktorne i njihovu usklađenost s kartografskim prikazom.
c) U članku 2. potrebno je iza stavka 4. dodati stavak 5. koji treba glasiti: Zaključkom Gradske skupštine Grada Zagreba KLASA: 021-05/18-01/235, URBROJ 251-01-05-18-3 od 24. svibnja 2018, (Službeni glasnik Grada Zagreba 13/18, u daljnjem tekstu Zaključak) utvrđeno je pokretanje postupka izmjena i dopuna Prostornog plana Grada Zagreba, pri čemu su kao razlozi izmjena i dopuna Odlukom o izradi izmjena i dopuna Prostornog plana Grada Zagreba, određeni brisanje lokacije Obreščice kao lokacije postrojenja za obradu biootpada. 

d) U članku 3. potrebno je ugraditi stavak: stvaranje preduvjeta za brisanje lokacije Obrešćica kao lokacije za postrojenje za obradu biootpada.

Poznato je koliki gnjev građana je bio vezano za najavu izgradnje navedene kompostane i da su građani smireni usvajanjem amandmana o brisanju te lokacije na sjednici Gradske skupštine. Brisanje odredbi u ovom Nacrtu predmetnog akta (amandmana) vezano za brisanje kompostane Obrešćica iz Prostornog plana, koje bi napokon omogućile konačno brisanje kompostane Obrešćica iz Prostornog plana, ostavio nas je sve u nevjerici i vratio u stanje zabrinutosti i bunta.

Obrazloženje na obrascu za internetsko savjetovanje   “Tema planiranja lokacija za gospodarenje otpadom ne može se razmatrati odvojeno od izrade i donošenja Plana gospodarenja otpadom koji se vodi u odvojenom postupku te je isto usporavalo izradu ovih izmjena i dopuna Prostornog plana Grada Zagreba“ također po drugom svojstvu nije opravdano niti se ne može uzeti u obzir,  jer ovdje se nije radilo planiranju lokacija, već o provedbi amandmana o brisanju lokacije kompostane Obrešćica koji je donijela Skupština i nikako ne bi utjecalo ni usporavalo provedbu izrade Prostornog plana.

Obrazloženje na obrascu za internetsko savjetovanje  „U sažetoj ocjeni stanja u Odluci spominju se teme vezane na sustav gospodarenja otpadom međutim iste teme se ne spominju u ciljevima i programskim polazištima Odluke te ih u izmjenama i dopunama nije moguće ni razmatrati“ također nije opravdano, jer je jedan od razloga pokretanja izmjena i dopuna Prostornog plana Grada Zagreba bio brisanje lokacije Obreščica prema amandmanu i Zaključku Gradske skupštine iz 2018. 
Mjesni odbori i Vijeće Gradske četvrti Brezovica svojim zaključcima u više navrata su upozoravali na niz nepravilnosti i tražili da se odmah pristupi izmjenama Prostornog plana u kojima će se brisati lokacija Obreščica iz tekstualnog i kartografskog prikaza Prostornog plana. kao lokacije K. 1. Stoga je Vijeće neugodno iznenađeno i ogorčeno što su iz sada važeće Odluke o izradi izmjena i dopuna Prostornog plana Grada Zagreba ispuštene odredbe koje bi omogućile   konačno brisanje lokacije Obrešćica kao lokacije za postrojenje za obradu biootpada iz Prostornog plana te traži da se ispoštuje i vrati amandman koji je Gradska skupština IZGLASALA na 13. sjednici, 24. svibnja 2018., te donijela ZAKLJUČAK kojim zadužuje gradonačelnika Grada Zagreba da pokrene  postupak izmjena i dopuna Prostornog plana Grada Zagreba za brisanja lokacije Obreščica kao lokacije za postrojenje za obradu biootpada, a koji je i jedan od razloga i programskih polazišta za izmjene i dopune Prostornog plana Grada Zagreba.
S obzirom na sve navedeno, Vijeće traži da se promijeni Nacrt prijedloga Odluke o izmjenama i dopunama Odluke o izradi izmjena i dopuna Prostornog plana Grada Zagreba, da se ispoštuje volja stanovnika,  Zaključci mjesne samouprave Gradske četvrti Brezovica i Zaključak skupštine Grada Zagreba, te da se brisanje lokacije Obrešćica uvrsti u razloge, ciljeve i programska polazišta kako bi se ostvarili preduvjeti za brisanje lokacije Obreščice, kao lokacije za potrebe kompostane ili građevine za biološku ili termičku obradu otpada kako je navedeno u kartografskim prikazima Prostornog plana Grada Zagreba, iz tekstualnog i kartografskog prikaza Prostornog plana Grada Zagreba. 

PRILOG.

Zaključak Gradske skupštine od 24. svibnja 2018.

Na temelju članka 41. točke 35. Statuta Grada Zagreba (Službeni glasnik Grada Zagreba 23/16 i 2/18), Gradska skupština Grada Zagreba, na 13. sjednici, 24. svibnja 2018., donijela je
 
ZAKLJUČAK
 
1. Zadužuje se gradonačelnik Grada Zagreba da pokrene postupak izmjena i dopuna Prostornog plana Grada Zagreba. Razlozi izmjena i dopuna Prostornog plana Grada Zagreba određeni Odlukom o izradi izmjena i dopuna Prostornog plana Grada Zagreba jesu brisanje lokacije Obreščica kao lokacije za postrojenje za obradu biootpada i lokacije Kostanjek kao lokacije za reciklažno dvorište za građevni otpad, te da se sukladno posebnim propisima istraže nove alternativne lokacije namijenjene gospodarenju otpadom od županijskog i lokalnog značaja.
 
2. Gradonačelnik je 23. svibnja 2018. objavio Javni poziv za iskaz interesa o zajedničkom investicijskom ulaganju u gradnju reciklažnog dvorišta građevnog otpada i postrojenja za obradu bioootpada na područjima izvan administrativnih granica Grada Zagreba te će započeti pregovore s jedinicama lokalne samouprave radi sklapanja sporazuma o osiguranju lokacija za gospodarenje otpadom iz točke 1. ovog zaključka.
 
3. Zadužuje se gradonačelnik Grada Zagreba da poduzme radnje u cilju provođenja izobrazno-informativnih aktivnosti u svrhu upoznavanja javnosti s provedbom propisanih mjera gospodarenja otpadom, a sve sukladno posebnim propisima.
 
4. Ovaj će zaključak biti objavljen u Službenom glasniku Grada Zagreba.
 
Ad 3) Obavijesti, pitanja i prijedlozi
          Predsjednik Vijeća, Žarko Vučak informira članove Vijeća o radovima proširenja ulice Starjak, od raskrižja s ulicom Tratinarski put prema ulici Kraljevečki brijegi. Iznosi da je u početku bilo malo problema radi neusklađenosti troškovnika i projekta. Poduzet će aktivnosti prema Vijeću Gradske četvrti da se i preostali dio do ulice Kraljevečki brijegi izvrši ove godine u sklopu započetih radova.
          Vezano uz traženje Vijeća Mjesnog odbora, odn. Zaključak o potrebi poduzimanja mjera za dodatno smirivanje prometa u ulici Kraljevečki brijegi ispred škole u Kupinečkom Kraljevcu, Predsjednik, Žarko Vučak konstatira da su članovi Vijeća primili dopis Odjela za promet kojim se traži  MUP prethodnu suglasnost za postavljanje uzdignute plohe, a postojeće asfaltne jastuke bi uklonili budući da u realnom vremenskom razdoblju nisu u mogućnosti provesti postupak za postavu pješačkog semafora. Najavljuje da će u vezi toga izraditi radnu verziju prijedloga zaključka.
        Predsjednik, Žarko Vučak informira članove Vijeća o pozitivnim pomacima vezano uz potvrdu elaborata i ishođenje suglasnosti za projekt rekonstrukcije dijela Grančarske ulice i ulice Kraljevečki brijegi. Budući da se natječaj za nadzor provodi nakon natječaja za odabir izvođača radova, početak radova može se očekivati tek u studenome, no sumnja s obzirom na predviđenu betonsku stabilizaciju.
       Vezano uz iscrtavanje razdjelne crte kolnika ulice Lešćina, kontaktirao je Odjel signalizacije  Zagrebačkih cesta.
        Dovršeno u 21,20 sati.
      Zapisnik vodila:
        Lidija Špišić
     KLASA: 024-08/23-003/1517
     URBROJ: 251-13-11-8/005-23-2
     Kupinečki Kraljevec, 19. srpnja 2023. 
                                                                                                       Predsjednik 
                                                                                              Vijeća Mjesnog odbora
                                                                                               Kupinečki Kraljevec I.
                                                                                                      Žarko Vučak
	Izvješće o glasanju
na 27. sjednici Vijeća Mjesnog odbora Kupinečki Kraljevec I.,

19. srpnja 2023.

